Document ID: 32007R0923

KOMMISSIONENS FORORDNING (EF) Nr. 923/2007
af 1. august 2007
om ændring af forordning (EF) nr. 1623/2000 for så vidt angår visse frister i forbindelse med destillation af biprodukter fra vinfremstilling
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1493/1999 af 17. maj 1999 om den fælles markedsordning for vin (1), særlig artikel 33, og
ud fra følgende betragtninger:
(1)
Artikel 45, 59 og 61 i Kommissionens forordning (EF) nr. 1623/2000 af 25. juli 2000 om gennemførelsesbestemmelser til Rådets forordning (EF) nr. 1493/1999 om den fælles markedsordning for vin for så vidt angår markedsmekanismer (2) fastsætter visse datoer i tilknytning til destillation af biprodukter fra vinfremstilling. Nogle medlemsstater har, da de kun råder over få destillationsvirksomheder, praktiske vanskeligheder med at afslutte destillationen, inden fristerne udløber. De pågældende frister bør derfor forlænges.
(2)
Da sidste frist for levering af biprodukter til destillationsvirksomhederne i reglerne er fastsat til den 15. juli i indeværende produktionsår, bør denne forordning anvendes fra den 15. juli 2007.
(3)
Foranstaltningerne i denne forordning er i overensstemmelse med udtalelse fra Forvaltningskomitéen for Vin -
UDSTEDT FØLGENDE FORORDNING:
Artikel 1
I forordning (EF) nr. 1623/2000 foretages følgende ændringer:
1)
Artikel 45, stk. 1, fjerde afsnit, affattes således:
»Uanset første afsnit er den deri omhandlede dato for produktionsårene 2004/05, 2005/06 og 2006/07 den 31. august i det efterfølgende produktionsår.«
2)
Artikel 59, stk. 3, affattes således:
»Uanset stk. 1 er den deri omhandlede dato for produktionsårene 2004/05, 2005/06 og 2006/07 den 15. september i det efterfølgende produktionsår.«
3)
Artikel 61, stk. 3, andet afsnit, affattes således:
»Dog er den i første afsnit omhandlede dato for produktionsårene 2004/05, 2005/06 og 2006/07 den 15. september i det efterfølgende produktionsår.«
Artikel 2
Denne forordning træder i kraft på dagen for offentliggørelsen i Den Europæiske Unions Tidende.
Den anvendes fra den 15. juli 2007.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 1. august 2007.

Labels: 3
17
6